text: Будзьма беларусамі! » 15 яскравых рарытэтаў у музеі кнігі
  15 яскравых рарытэтаў у музеі кнігі
  Пачатак: 09.09 (16:00)
  9 верасня а 16-й гадзіне ў музеі кнігі адбудзецца адкрыццё выставы «5+5+5», прымеркаванай да 15-годдзя музея.
  У межах юбілейнай выставы «5+5+5» будуць прадстаўлены: 5 рукапісаў, 5 старадрукаваных і 5 рэдкіх выданняў − 15 сапраўдных рарытэтаў з фондаў бібліятэкі, якія выключна рэдка пакідаюць фондасховішча.
  Другая пяцёрка — старадрукаваныя кнігі. Кожная з іх — знакавы паасобнік для беларускай культуры. Кнігі першадрукара з Полацка, старажытны гербарый XV ст. з бібліятэкі Радзівілаў, адметнае Евангелле выдавецкага дома XVІ ст. і першае выданне папулярнага вайсковага трактата, напісанага нашым земляком.
  Трэцяя пяцёрка рэдкіх кніг уключае выданні з дароўнымі надпісамі беларускага паэта (з якім «усе мы разам ляцім. Да зор?»); мастака, яркага прадстаўніка авангарда ХХ ст.; мініяцюрны ілюстраваны кішэнны каляндар ХІХ ст. і рарытэтную арт-кнігу французскага пісьменніка (сёлета спаўняецца 150 год з дня яго нараджэння) з цудоўнымі акварэлямі мастачкі-экспрэсіяністкі. Вы даведаецеся, які зборнік беларускай паэзіі існуе ў свеце толькі ў адным экзэмпляры.
  А назвы гэтых 15 яскравых рарытэтаў вы дазнаецеся, калі наведаеце выставу «5+5+5»!
  Уваход на ўрачыстае адкрыццё вольны. Экспазіцыя будзе працаваць у музеі кнігі (пам. 347) да 24 кастрычніка 2021 г. Дата яе завяршэння можа быць зменена.
  Час работы выставы адпавядае рэжыму работы музея кнігі. Уваход — па чытацкім білеце або білеце сацыякультурнага цэнтра.